SAN FERNANDO CITY, La Union - Dead on arrival idiay ospital ti maysa a pulis iti Philippine National Police-Regional Training School 1 (PNP-RTS1) kalpasan a maatake ti puso iti idiay Barangay Poblacion, ili ti Aringay, La Union.
Nabigbig ti biktima a ni PO3 Ritchel Leones, 38, residente iti ili ti Banawang, Ilocos Sur.
Sigun kenni S/Inspector Luis Liban, hepe ti Aringay Municipal Police Station, kinumpirma ti doktor a nangtameng iti biktima a natay daytoy gapu iti heart attack.
Maipagarup a sakbay ti insidente ket agsagana koman ti biktima para kadagiti sumaganad a panagsanay idiay training school.
Nakita laeng iti padana a pulis ni Leones a nakadasay iti ruar ti boarding house isu a dagusda daytoy nga inturong idiay La Union Medical Center idiay ili ti Agoo ngem nauyos met laeng ti biagna.
Innayon pay ti opisyal nga uray kinumpirman iti doktor ti maipagarup a makagapu ti pannakatay ti nasao a pulis ket kayatda a maipasidong iti otopsiya ti bagi daytoy no ipalubos ti pamilyana.
ilo_Latn ilo_Latn ilo_Latn ilo_Latn ilo_Latn ilo_Latn